Ibrahim Ssemujju Nganda

Ibrahim Ssemujju Nganda (23 Omwezi ogwomwenda 1973), ng'asinga kumanyibwa nga Ibrahim Ssemujju, munnayuganda munnamawulire era munnabyabufuzi. Mubaka wa Paalamenti akiikirira munisipaali y’e Kira mu Palamenti ey’ekkumi n’emu (ekisanja kya 2021 okutuuka 2026). 

 Obuvo bwe n'okusoma kwe 
Ssemujju yazaalibwa mu kyalo Bijaaba mu Munisipaali y'e Kyazanga  mu disitulikiti y’e Lwengo, nga 23 Omwezi ogwomwenda 1973. Mu kiseera ekyo disitulikiti y’e Lwengo yali ekyali kitundu kya disitulikiti y’e Masaka . Mutabani wa Hajji Ali Nganda Nkwanga ne Hajati Sophia Nalwooga omu ku baana be   ( Hajji Ali Nganda Nkwanga ) amakumi ana mwomunaana era omu ku baana ba maama we (Hajati Sophia Nalwooga) ekkumi noomukaaga. 

Yasomera mu ttendekero ly'obusiraamu erya Bijaaba Islamic Institute,   "eriri mmita ntono okuva waazaalibwa"  n'afuna satifikeeti  ey'omutendera gwa pulayimale eyakamalirizo ng'ali eyo. Oluvannyuma lw’ettendekero okutandika siniya Ssemujju yajeegattako. Wabula mu siniya 2, abawala abasinga beyasomanga nabo baali bafunye abaami ne bava mu ssomero, ate banne abalenzi baava mu ssomero nebagenda okukola  emirimu egiteetaagisa bukugu  mu kabuga k'e Masaka  akaliraanyeewo . Yasonnda akasente konna akatandikibwako keyali asobola n’amatiza kitaawe okumuwandiisa mu ssomero lya siniya erya Masaka Secondary School  okusoma siniya eyokusatu (Senior 3) . Mu kiseera ekyo, yali tasobola kwogera lungereza lwonna, naye baamala gamuwa ekifo

Yagenda yeeyongera okukola bulungi n’ayita ebigezo bye ebya siniya eyokuna (S.4). Yagenda mu maaso okusoma emisomo gye egya siniya eyomukaaga (S.6), era mu ssomero lya Masaka Secondary School. Yamaliriza nga yasinze mu kibiina kye mu 1995. Yaweebwa ekifo ku yunivasite y'e Makerere, ku sikaala ya gavumenti ya Uganda enzijuvu okusoma eby'amawulire. Yatikkirwa mu 1998 ne ddiguli esooka mu by'amawulire .  

 Emirimu gye 
Butereevu ng'afulumye e Makerere, yaweebwa omulimu ng’omusasi ow'olupapula lwa Daily Monitor, olumu ku mpapula z’amawulire ebbiri ez'olungereza ezisinga ezifuluma buli lunnaku mu Uganda, n’aweereza mu kifo ekyo okutuusa mu 2004. Okwaka kwe kwali mu kusaka mawulire mu paalamenti ya Uganda . Okuva mu 2000 okutuuka mu 2001, yasomesa amawulire ku yunivasite y’Obusiraamu mu Uganda(Islamic University in Uganda) . Mu 2004, yava ku Daily Monitor okewgatta ku The Observer, ng’omusasi era ng'alinamu emigabo. Yaweebwa omulimu gw'obusunsuzi /  obukunganya bw’ebyobufuzi ku Weekly Observer, n’aweereza mu kifo ekyo okutuusa mu 2011. Mu 2009, yayongerwa emirimu emirala ng'omusunsuzi / omukunganya w'amawulire g'ebyenjigiriza. Mu 2011, yalekulira okuva mu mirimu gye egy'amawulire okuvuganya ku kifo kya palaamenti eky'essaza lya Kyaddondo ey'obuvanjuba. Yavuganyiza ku bendera y'ekibiina  ky'ebyobufuzi ekya Forum for Democratic Change (FDC). Yawangula era yali mu kifo ekyo okutuusa 2016 .   Nga okulonda kwa pulezidenti, palamenti, n'ebitundu tekunnabaawo mu February 2016, Munisipaali ya Kira yaweebwa ekifo kya paalamenti, ekyawuddwa ku Kyaddondo ey'obuvanjuba. Ssemujju yavuganya ku kifo ekyo wansi wa bendera y’ekibiina ky’ebyobufuzi ekya FDC.  kati ali mu PFF

 Ebirala eby'okulowoozaako 
Mu palamenti, y’akubirizako akakiiko akavunaanyizibwa ku n’ebitongole bya gavumenti. Era yaliko mmemba ku kakiiko akavunaanyizibwa ku by’okwerinda n’ensonga z’omunda n’akakiiko ka bizinensi.  Yawasa Faridah Ssemujju, era bombi bazadde ba baana basatu ab’obuwala n’abatabani basatu. 

 Ebijuliziddwa 






 Ebijuliziddwa wabweru wa Wikipedia 

 Omukutu gwa Palamenti ya Uganda
 Omubaka Ssemujju Nganda Yakwatiddwa Mu Bukambwe – 19 October 2012
 Ssekandi Asiimye Amakanisa olw'okukulaakulanya embeera z'abantu, mu by'omwoyo